মহানগরের মহাপুজোয় হাতিবাগান সর্বজনীন

কলকাতা: মুখ্যমন্ত্রী মমতা বন্দ্যোপাধ্যায়ের হাত ধরে উদ্বোধন হয়ে গিয়েছে উত্তর কলকাতার হাতিবাগান সর্বজনীন (Hatibagan Sarbojanin)। ফরাসি শিল্পীর তুলির টানে সেজে উঠেছে উত্তর কলকাতার (North Kolkata Pujo) এই পুজো মণ্ডপ। হাতিবাগান সর্বজনীনের ৯০তম বছরে মণ্ডপ সাজানোর দায়িত্ব ফ্রান্সের খ্যাতনামা শিল্পী থমাস হেনরিয়ট (French Artist Thomas Henriot)। ফ্রান্স ছাড়াও ইউএসএ, ব্রাজিল, জাপান, দক্ষিণ আফ্রিকা এবং পশ্চিম ও উত্তর আফ্রিকার বিভিন্ন দেশ ঘুরে সেখানকার শিল্পশৈলী রপ্ত করেছেন তিনি। এ বার তিনি কলকাতায়, দুর্গাপুজোর কাজে। থিমের নাম ‘অথ ঘাট কথা।’

হুগলি নদীর সুবাদে কলকাতায় প্রচুর ঘাট আছে। নিত্য ব্যবহার ছাড়াও ঘাটে দাঁড়াত জাহাজ, কোথাও চলত নাটকের মহড়া, কোনও ঘাট ছিল কুস্তির আখড়া। বহু ইতিহাসের সাক্ষী হলেও কলকাতার ঘাটগুলি অবহেলিতই। এ বার তাই মণ্ডপে শহরের ঘাটগুলির ইতিহাস তুলে ধরার পরিকল্পনা হাতিবাগান সর্বজনীনের। থিমের নাম ‘অথ ঘাট কথা।’থমাস হেনরিয়ট, ফরাসি এই শিল্পী আমাদের এই ঘাটগুলির পুরোনো গৌরব ফিরিয়ে আনতে চেয়েছেন। দুই শিল্পী মিলে কলকাতার খ্যাতনামা পুজো হাতিবাগান সর্বজনীন দুর্গোৎসব কমিটির মণ্ডপের সাজিয়ে তুলেছেন ।

আরও পড়ুন: মহানগরের মহাপুজোয় দমদম পার্ক তরুণ দল

জিয়াং অ্যাকাডেমি অফ ফাইন আর্টস-এর এই প্রাক্তনীর ছবি স্থান পেয়েছে প্যারিস আর্ট ফেস্টিভ্যালে। তিনিই এবার হাতিবাগানের মণ্ডপের জন্য হাতে এঁকেছেন ২২ ফুট বাই ৪ ফুটের ক্যানভাস। সেখানে ২০,০০০ সোনালি সুতোয় ফুটিয়ে তুলেছেন গঙ্গা পাড়ের জীবনের এক নিখুঁত ছবি। শিল্পীর সঙ্গে হাত মিলিয়েছেন বাংলার ছেলে তাপস দত্ত এবং পরিমল পাল।

এই মণ্ডপের মাধ্যমে তুলে ধরা হবে পুরনো দিনের ঘাটের কথা। আজকের প্রজন্ম হয়তো সেই ঘাটগুলির আসল রূপ দেখেনি, তাদের কাছে এই ঘাটগুলি কেবল ইতিহাসের পাতায় বা ছবির মধ্যেই সীমাবদ্ধ। হাতিবাগানের এই থিম একটি জীবন্ত ক্যানভাস, যা এই প্রজন্মের কাছে তুলে ধরছে আমাদের শহরের পুরনো স্মৃতি। যে ঐতিহ্য আমরা হারাতে বসেছি, তাকে বাঁচিয়ে রাখা কতটা জরুরি। তাশতুলে ধরা হয়েছে এই মণ্ডপে।

দেখুন ভিডিও